Jörg Müller (illustratør)

Jörg Müller (født 11. oktober 1942 i Lausanne) er en sveitsisk illustratør av barnebøker.

Jörg Müller vokste opp i Küsnacht nær Zürich og tok utdannelse ved kunsthåndverksskolen i Biel 1960–64. Han arbeidet i reklamebransjen inntil bokillustrasjoner tok mer og mer av hans tid. Han bor nå i Frankrike og i Biel.

Han ble tildelt Deutscher Jugendliteraturpreis i 1974 for debutboka Alle Jahre wieder saust der Presslufthammer nieder oder die Veränderung der Landschaft (1973; norsk utgave samme år 20 år, endringer i et landskap). Flere av hans bøker er laget sammen med forfatteren Jörg Steiner; tre av dem er oversatt til norsk: Bjørnen som ville vere bjørn (1976) – som var deres første bok sammen, og som også ble laget som barne-tv i Tyskland, Kaninliv (1978) og De nye bymusikantene i dyrenes opprør (1990). Han fikk H.C. Andersen-prisen for illustrasjoner 1994

Mange av bøkene hans behandler etiske tema som miljøvern og medmenneskelighet. I 1996 laget Müller en ordløs billedbokutgave av H.C. Andersens Den standhaftige tinnsoldat, hvor han introduserte nye tema i boken: miljøødeleggelser og nord-sør-problematikk.

 Referanser 

 Eksterne lenker 
 H.C. Andersen-prisen 1956-2002
 Intervju med Müller i barnelitteraturtidsskriftet Bloc, 2008 (kun abstract)

Kategori:Sveitsiske kunstnere
Kategori:Sveitsiske illustratører
Kategori:Personer fra Lausanne
Kategori:Personer fra kanton Zürich
Kategori:Fødsler i 1942